Certified Pre-Owned 2016 Nissan Sentra S 4D Sedan in Niles #P11884 | Berman Auto Group
KBB Value $12,924
Certified. 2016 Nissan Sentra S Odometer is 1883 miles below market average! Nissan Certified Pre-Owned Details:
Certified Pre-Owned 2017 Nissan Sentra S FWD 4D Sedan $11,498 Wat jy moet weet oor olyfolie | Maroela Media
Wat jy moet weet oor olyfolie
Die groen plakker dui aan dat die olyfolie aan standaarde voldoen (Foto: SA Olive)
Olyfolie is ŉ produk wat in byna enige gereg gebruik kan word. Dit maak ŉ lekker slaaisous, jy kan ŉ marinade daarvan maak én dit is maklik om daarmee te bak. Behalwe vir die gesondheidsvoordele van olyfolie bo ander soorte olie, is olyfolie ook ŉ gunsteling oor die unieke smaak.
Maroela Media het met Karien Bezuidenhout, bestuurder van SA Olive, gepraat oor alles wat verbruikers moet weet oor olyfolie.
Wanneer jy olyfolie koop
“Dit is belangrik om te weet dat daar verskillende soorte olyfolie is,” het Bezuidenhout gesê. “Daar is gewone olyfolie en ook olyfolie wat met ander saadolies gemeng is.”
Dan is daar ook die ekstra suiwer (extra virgin) olyfolie, wat die meeste gesondheidsvoordele inhou. “Die ekstra suiwer olyfolie kom teen ŉ hoër prys, maar jy kry die waarde daarvoor in gesondheidsvoordele.”
Wat beteken “ekstra suiwer” nou eintlik?
“Ekstra suiwer olyfolie is die olie wat direk uit die olyf gepers is. Ekstra suiwer olie moet die regte chemiese en smaakwaarde hê. Dit gaan deur ŉ proepaneel wat seker maak daar is geen defekte in die olie nie. SA Olive sit dan ŉ groen plakker op die bottel om te wys dat die olie voldoen aan die standaarde van ŉ ekstra suiwer olyfolie, en dat dit vars is vir die verbruiker om te gebruik.”
Wanneer jy olyfolie proe
Die gewenste smaak van olyfolie hang af van persoonlike voorkeure, meen Bezuidenhout. “ŉ Mens moet definitief die olyfgeure en aromas kry, maar daar is verkillende kategorieë en jy sal hou van die een wat jou persoonlike smaak pas. Delikate olyfolie is die aanvaarbaarste vir meeste mense, terwyl medium olyfolie ŉ sterk aroma en intense olyfolie ŉ bitter smaak vir gewone verbruikers het.”
Om te bepaal of olyfolie wel afgegaan het, is jou neus en mond jou beste maats.
“Wanneer olyfolie afgegaan het, is die eerste rooivlaggie dat dit sleg proe. Dit het dieselfde smaak as neute wat afgegaan het, dit is so ŉ bitter, frank smaak. Die tweede rooivlaggie is die reuk. Olyfolie wat sleg is, sal dieselfde reuk as ou of gemufte vrugte hê.”
Hoe om olyfolie te berg
Die behoorlike berging van olyfolie is baie belangrik, anders gaan jou olie vinnig sleg raak, sê Bezuidenhout. “Olyfolie is sensitief vir lig en vir lug. Stoor dit in ŉ donker glasbottel en hou die bottel styf toegedraai. Wanneer jy ŉ groot bottel olie koop, giet dit eerder oor in ŉ klein botteltjie om só die lug uit te hou,” sê sy.
“Moet ook nie jou olyfolie naby hitte berg nie. Mense gebruik dit gereeld naby die stoof, maar moet dit nie daar berg nie omdat die hitte nie goed is vir die olie nie. Sit dit weg in ŉ donker kas, weg van lig af.”
Olyfolie het ŉ raklewe van 18 tot 24 maande, maar wanneer jy die bottel oopgemaak het, moet jy dit verkieslik binne twee tot drie maande gebruik. Maak ook seker dat die olyfolie die groen plakker op het, om te verseker dit is top-kwaliteit.
[Resep] Bruinrys en lensies
Dan is Suid Afrikaanse olyfolie baie intens want dit is vreeslik bitter vir my.
Suid- afrikaanse olyfolie van die beste en suiwerste in die wereld
Een eetlepel olyf olie n dag (cold press virgen) maak kanker selle onmiddwlik dood. Gaan lees maar op daaroor.
Olyfolie · 1 jaar gelede
Dankie vir die artikel. Wat ek graag wil weet waar gebruik jy die ekstra virgin en die gewone olyfolie en die cold press. Is daar n verskil tussen hulle of nie. Kan ek bv met almal vleis bak en in slaai gebruik, of sekere olie in sekere disse.